கேள்வி: சந்திர சேகர் கோசு பற்றி நீங்கள் என்ன அறிந்துள்ளீர்கள்?
பதில்: சந்திர சேகர் கோசு (Chandra Shekhar Ghosh) இந்தியாவின் திரிபுராவில் உள்ள பிசல்கரில் 1960 இல் பிறந்த இவர் பந்தன் வங்கியின் நிறுவனரும், தலைமை நிர்வாக அதிகாரியும், நிர்வாக இயக்குனருமாவார்.
கேள்வி: சந்திர சேகர் கோசு - ஆரம்ப ஆண்டுகள் பற்றி விளக்கவும்.
பதில்: இவரின் தந்தை அரிபாதா கோசு திரிபுராவில் ஒரு இனிப்பு கடை வைத்திருந்தார். கல்லூரியில் படித்துக் கொண்டே தனது தந்தைக்கு கடையில் உதவி புரிந்தார். தாக்கா பல்கலைக்கழகம் புள்ளியியல் தனது முதுகலைப் பட்டம் பெற்றார். கல்வியை முடித்த பின்னர் இவர் வங்காளதேசம் அரசு சாரா அமைப்பான வங்காளதேசம் ஊர் முன்னேற்ற செயற்குழுவில் சேர்ந்தார். இந்தியா திரும்பிய பிறகு, இவர் பல தன்னார்வ தொண்டு நிறுவனங்களுடன் பணிபுரிந்தார். இவர் கிராம நலச் சங்கத்தில் தனது வேலையை விட்டுவிட்டு, மேற்கு வங்கத்தில் பந்தன்-கொன்னகர் என்ற தன்னார்வ தொண்டு நிறுவனத்தை நிறுவினார். முறையான வங்கி சேவைகளால் உதவாத பகுதிகளில் சிறு உதவிக்குழுக்கள் மூலம் மகளிருக்கு கடன் வழங்குவதற்கும், தொழில் முனைவோர்களை மேம்படுத்தையும் நோக்கமாகக் கொண்டது.
கேள்வி: சந்திர சேகர் கோசு - பந்தனும், பந்தன் வங்கியும் என்பது என்ன?
பதில்: மேற்கு வங்காளம் கொல்கத்தாவில் 2001 ஆம் ஆண்டில் 2,00,000 ரூபாய் மூலதனத்துடன் மூன்று ஊழியர்களுடன் பந்தன்-கொன்னகரைத் தொடங்கினார். 2009 ஆம் ஆண்டில், தன்னார்வ தொண்டு நிறுவனத்தின் சிறுநிதி நிறுவனமாக இருந்த தனது நிறுவனத்தை வங்கி அல்லாத நிதி நிறுவனங்கள் நிறுவனமாக மாறியது. 2010 ஆம் ஆண்டில், பந்தன் இந்தியாவின் மிகப்பெரிய சிறுநிதி நிறுவனமாக அங்கீகரிக்கப்பட்டது. 2014 ஆம் ஆண்டில், இந்திய ரிசர்வ் வங்கி பந்தனுக்கு வங்கி உரிமத்திற்கான ஒப்புதல் வழங்கியது. பந்தன் வங்கி 2015 ஆகத்து 23 அன் அன்று உருவானது. கோசு வங்கியின் தலைமை நிர்வாக அதிகாரியாகவும், நிர்வாக இயக்குனருமாகவும் இருந்தார். ஒரு சிறுநிதி நிறுவனத்திற்கு இந்தியாவில் வங்கி உரிமம் கிடைத்த முதல் நிகழ்வு இதுவேவாகும். இந்திய ஒன்றியம் பிறகு கிழக்கு இந்தியாவில் ஒரு உலகளாவிய வங்கி அமைக்கப்பட்ட முதல் நிகழ்வு இதுவாகும்.
கேள்வி: சந்திர சேகர் கோசு - தொழில் இணைப்புகள் பற்றி தகவல் சொல்.
பதில்: கிழக்கு பிராந்தியத்தின் இந்திய தொழில்துறை கூட்டமைப்பின் (சிஐஐ) தலைவராகவும், அதன் பொருளாதார விவகாரங்கள், நிதி மற்றும் வரிவிதிப்புக் குழுவின் தலைவராகவும் இருந்த இவர், தற்போது அந்த கூட்டமைப்பின் உறுப்பினராக உள்ளார். மேலும், இந்திய வர்த்தக மற்றும் தொழில்துறை கூட்டமைப்பின் (FICCI) நிதி சேர்க்கைக் குழுவின் இணைத் தலைவராகவும் உள்ளார். இவர் வங்காள வர்த்தக மற்றும் கைத்தொழில் சபையின் (பி.சி.சி & ஐ) தலைவராக இருந்தார்.
கேள்வி: சந்திர சேகர் கோசு - விருதுகள் பற்றி விளக்கவும்.
பதில்: * மூத்த அசோகா சகா - 2007 Awards}} * போர்ப்ஸ் இதழின் சமூக தாக்கத்துடன் கூடிய தொழில்முனைவோர் விருது, 2014 * 2014 ஆம் ஆண்டின் இடி தொழில்முனைவோர் விருது * ஒரு தனிநபரால் சிறுநிதித் துறைக்கு வாழ்நாள் பங்களிப்பு - 2015 * வங்கியில் சிறந்து விளங்கிய சக்ரவர்த்தி ரங்கராஜன் விருது - 2017 * வணிக உலக மாக்னா விருதுகள் - 2019 ஆம் ஆண்டின் வங்கியாளர்
கேள்வி: சந்திர சேகர் கோசு - குடும்பம் பற்றி விளக்கவும்.
பதில்: கோசு, தனது மனைவி நீலிமா, 21 வயது மகன் அன்சுமான் ஆகியோருடன் கொல்கொத்தாவில் வசித்து வருகிறார்.